《再和》
宋代·潜说友

突兀琼楼照武林，淋漓黄榜快群心。
成功共说平淮度，经世谁如钓海任。
后乐园应看最好，娄丰年又数从今。
太平君子方宵旰，想读豳风到凌阴。

作者简介：宋元间处州人，字君高。宋淳祐四年进士，咸淳中以中奉大夫权户部尚书，知临安军府事，封缙云县开国男。时贾似道势方炽，说友曲意附和，故得进。后守平江，元兵至，弃城遁。宋亡，降元，受宣抚使之命。以官军支米不得，王积翁以言激众，遂为李雄剖腹死。有《咸淳临安志》。